CELEX: 32021D1843
Language: et
Date: 2021-10-15 00:00:00
Title: Nõukogu otsus (EL) 2021/1843, 15. oktoober 2021, Euroopa Liidu nimel võetava seisukoha kohta rahvusvahelises suhkrunõukogus seoses 1992. aasta rahvusvahelise suhkrulepingu pikendamisega

21.10.2021   
               
               
                  ET
               
               
                  Euroopa Liidu Teataja
               
               
                  L 373/90
               
            
         NÕUKOGU OTSUS (EL) 2021/1843,
         15. oktoober 2021,
         Euroopa Liidu nimel võetava seisukoha kohta rahvusvahelises suhkrunõukogus seoses 1992. aasta rahvusvahelise suhkrulepingu pikendamisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Liit sõlmis rahvusvahelise suhkrulepingu (1) (edaspidi „leping“) 1992. aastal nõukogu otsusega 92/580/EMÜ (2) ja see jõustus 1. jaanuaril 1993. Leping sõlmiti kolmeks aastaks kuni 31. detsembrini 1995.
                  
               
                     (2)
                  
                  
                     Lepingu artikliga 3 loodud rahvusvaheline suhkrunõukogu (edaspidi „suhkrunõukogu“) on volitatud lepingu artikli 45 lõike 2 kohaselt kvalifitseeritud häälteenamusega pikendama lepingut järjestikuste kuni kahe aasta pikkuste ajavahemike kaupa. Alates lepingu sõlmimisest on seda korrapäraselt pikendatud kahe aasta kaupa. Viimati pikendati lepingu kehtivust suhkrunõukogu otsusega 2019. aasta juulis ja see jääb jõusse kuni 31. detsembrini 2021.
                  
               
                     (3)
                  
                  
                     Suhkrunõukogu 59. istungil 26. novembril 2021 on kavas teha otsus lepingu pikendamise kohta veel kaheks aastaks, kuni 31. detsembrini 2023.
                  
               
                     (4)
                  
                  
                     On asjakohane määrata kindlaks suhkrunõukogu 59. istungil liidu nimel võetav seisukoht lepingu pikendamise osas, sest lepingu edasine pikendamine on liidu huvides,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel suhkrunõukogu 59. istungil, on hääletada 1992. aasta rahvusvahelise suhkrulepingu pikendamise poolt veel kaheks aastaks, kuni 31. detsembrini 2023.
         
         
            Artikkel 2
            Käesolev otsus jõustub selle vastuvõtmise päeval.
         
         
            Luxembourg, 15. oktoober 2021
            
               
                  Nõukogu nimel
               
               
                  eesistuja
               
               J. CIGLER KRALJ
            
         
         
            (1)  Rahvusvaheline suhkruleping 1992 (EÜT L 379, 23.12.1992, lk 16).
         
            (2)  Nõukogu 13. novembri 1992. aasta otsus 92/580/EMÜ 1992. aasta rahvusvahelise suhkrulepingu allkirjastamise ja sõlmimise kohta (EÜT L 379, 23.12.1992, lk 15).